ועדת הכספים, כנסת 17, פרוטוקול מספר , 2006-10-31 10:00

יעקב ליצמן: בוקר טוב, אני פותח את הישיבה.

יעקב ליצמן: אני מבין שאנחנו מדברים על סעיף 3.

שגית אפיק: על תקנה 15.

ראובן ריבלין: לפי דעתי צריך להעביר קת את תקנה 3 לוועדת החוקה.

שגית אפיק: אתה צודק.

שגית אפיק: גם אנחנו חושבים כך אבל החוק לא מסמיך את ועדת החוקה לעניין אד-הוק.

שגית אפיק: כנראה נפלה איזושהי טעות בחוק, וכדי להסיר כל ספק, אתם תיאלצו לבדוק את זה.

ראובן ריבלין: אני מציע להעביר את זה לוועדת החוקה.

יעקב ליצמן: אני מציע אחרת.

יעקב ליצמן: ברשותכם, אני מציע שאנחנו כן נעביר את זה ואני מציע שנכתוב מכתב, כי לפי הנוסח של היועצת המשפטית הנושא שייך אלינו, אבל בעיקרון אנחנו מבקשים להסדיר זאת כך שזה יהיה בידי אינסטנציה אחרת.

ראובן ריבלין: האגרה נקבעת במהות ואנחנו לא יודים אל המהות.

יעקב ליצמן: אנחנו לא נחזיר את זה אלא העניין יוסדר.

קרן גלאון: התקנות באות להסדיר את דרך ניהול מאגר נתוני הזיהוי.

קרן גלאון: התקנה הנוגעת לאגרה, עניינה בקשה של אדם לבדוק האם נתוניו נמחקו מן המאגר.

קרן גלאון: האגרה כאן נקבעה במקביל לבקשות שיש למרשם הפלילי, כאשר אנשים יכולים לקבל רישום פלילי, והתקנות מאוד דומות.

קרן גלאון: מדובר בסכום של שלושים שקלים כי זה דורש מן המשטרה את ההיערכות לבדוק ולברר.

יעקב ליצמן: פניתי לאוצר וביקשתי להפסיק להצביע בבחירות באמצעות הפתקים אלא להצביע באופן אלקטרוני.

יעקב ליצמן: לפני שבועיים-שלושה פניתי לאוצר כדי לבדוק מה קורה עם בקשתו, ואז נאמר לי שיש התנגדות בוועדת הכספים.

יעקב ליצמן: אנחנו מדברים כאן על חסכון של שלושה מיליוני שקלים.

יעקב ליצמן: אני מניח שבשנת 2007 תתקיימנה בחירות, ואני רוצה אז לעבור לשיטה האלקטרונית.

קרן גלאון: אני רוצה להסביר את תקנה 14 ולומר על מה בדיוק משלמים את האגרה.

קרן גלאון: אדם מגיע למשטרה, הוא לא מקבל את הפלט.

ראובן ריבלין: כדאי לומר לנציגת המשרד לביטחון פנים שאנחנו מבקשים שבמקרים כאלה הדברים יועברו לוועדת החוקה.

יעקב ליצמן: כבר אמרתי את זה.

שגית אפיק: זאת לא אשמתה.

שגית אפיק: כל התקנות האלה היו בדיון בוועדת חוקה ושם הן אושרו.

שגית אפיק: בסעיף האגרות, יש איזושהי תקלה בחוק והוא לא מובא בפני אף ועדה, ולכן זה עולה אוטומטית לוועדת הכספים.

שגית אפיק: כאמור, התקנות אושרו על-ידי ועדת החוקה.

ראובן ריבלין: אושר גם סעיף האגרה?

שגית אפיק: לא.

ראובן ריבלין: הם קבעו שצריך להטיל אגרה?

יעקב ליצמן: לא.

יעקב ליצמן: בסעיף 15 נאמר: "בעד בירור כאמור בתקנה 14, תשולם אגרה".

יעקב ליצמן: כלומר, ללא סעיף 15, לא מופיע שצריך לשלם אגרה.

יעקב ליצמן: זאת אומרת, בתקנה לא מדובר באגרה.

קרן גלאון: ודאי.

קרן גלאון: כדי להטיל אגרה, חייבים לקבל הרשאה בחוק.

יעקב ליצמן: לא רק לגבי הסכום אלא גם לגבי עצם האגרה.

שגית אפיק: בחוק יש הסמכה כללית להטיל אגרות.

ראובן ריבלין: אני נמנע.

שגית אפיק: זה בידיכם.

ראובן ריבלין: לא, בידינו סכום האגרה.

שגית אפיק: מדובר בנושא אחד.

שגית אפיק: ועדת החוקה לא קבעה את העניין הזה.

שגית אפיק: החוק מסמיך לגבות אגרות.

ראובן ריבלין: אני רוצה לדעת שועדת החוקה מסכימה להטיל אגרה.

חיים אורון: קיימנו דיונים על חוק ההסדרים ואני חושב שהדיון על חוק ההסדרים הוא מקום מצוין לדיון על מהות התקציב.

חיים אורון: החוק דפוק, צריך לבטל אותו, וכאן אין בעיה, אבל מה עם התקציב עצמו?

סמדר אלחנני: אני רוצה לשאול כמה עולה לגבות אגרה בסכום של שלושים שקלים.

קרן גלאון: סעיף 15 לחוק – והחוק הזה הוא בתוקף מזה כשנה – מסמיך את השר לביטחון פנים לקבוע תקנות במספר נושאים, בין השאר קובע הסעיף שעל השר לביטחון פנים לקבוע תקנות בדבר האגרות שעל מבקש מידע כאמור בסעיף - שעוד מעט אני אכנס אליו – לשלם.

קרן גלאון: זאת אומרת, זו ההסמכה בחוק.

קרן גלאון: מכאן הגיעה התקנה.

קרן גלאון: אני אומר מה הפעולה בגינה מתבקשת האגרה.

קרן גלאון: החוק קובע שנתונים מהמאגר לזיהוי גנטי יימחקו בהתקיים מספר מועדים.

קרן גלאון: המועד הראשון הוא לגבי חשוד – בתום 7 שנים מיום שניטל ממנו אמצעי הזיהוי.

קרן גלאון: יש מועדים יותר רחוקים כמו עשרים שנה וכדומה.

קרן גלאון: המחיקה היא אוטומטית ואותן תקנות מסדירות איך יימחקו אמצעי הזיהוי וכיצד יבוערו.

קרן גלאון: באה תקנה 14 ואומרת שמי שרוצה לוודא שהמשטרה אכן פעלה כדין והוא רוצה לדעת שאכן נמחקו הנתונים, ובמקרה כזה הוא יכול להגיש בקשה בכתב, לפנות לשוטר, השוטר יתפנה אליו ויציג לו על גבי צג המחשב את הנתונים והמידע שהוא מעוניין לקבל.

קרן גלאון: אופן הפנייה אושר בשבוע שעבר בוועדת החוקה, כמו כל התקנות.

קרן גלאון: תקנה 15 זו תקנה שלא היה באפשרות ועדת החוקה לאשר, וזו התקנה שקובעת את סכום האגרה שיש לשלם עבור אותה פנייה.

קרן גלאון: כמו שאמרתי, סכום האגרה הוקבל לסכום האגרה שמשולם כיום כאשר אדם רוצה לברר מידע מהמרשם הפלילי.

יעקב ליצמן: היכן משלם את האגרה אותו אדם המבקש מידע אחרי שהוא נכנס למשטרה?

קרן גלאון: אופן התשלום עדיין לא הוסדר.

יעקב ליצמן: אחרי שהוא משלם, מה הוא מקבל?

יעקב ליצמן: הוא רואה את המחשב או שהוא מקבל אישור כתוב של המשטרה?

קרן גלאון: הוא מברר את הפרטים על עצמו.

קרן גלאון: הוא לא מקבל אישור בכתב.

קרן גלאון: השוטר מתפנה אליו, מראה לו את צג המחשב והוא רואה מה כתוב שם.

קרן גלאון: האישור בכתב שהוא לא מקבל, זה כדי לא לפגוע בו.

יעקב ליצמן: אני רוצה לדעת אם האדם יוצא עם משהו בידיו.

קרן גלאון: הוא לא מקבל אישור בכתב, כי במרשם הפלילי נמצא כי אותו אישור בכתב למעשה מזיק לפונים.

קרן גלאון: המעסיקים מבקשים מהעובד ללכת ולהוציא אישור בכתב ולהראות להם.

קרן גלאון: יש על זה פסיקה רבה והנושא בדיונים.

יעקב ליצמן: אתם יוצאים מהנחה שבעל הבית ששולח את העובד לא ילך בעצמו למשטרה.

קרן גלאון: הוא לא יכול.

קרן גלאון: אם הפונה לא בא בעצמו, התקנות מסדירות ייפויי כוח מאוד מפורטים, וזאת כדי לא לפגוע בו.

יעקב ליצמן: אני אתמוך בבקשתכם למרות שאני לא מבין אותה.

יעקב ליצמן: כמה אתם צופים בהכנסה?

קרן גלאון: אנחנו לא צופים סכום גדול, מה עוד שהאגרה לא משולמת למשטרה.

סמדר אלחנני: מדובר כאן ברצון לערוך בירור אם המשטרה אכן נהגה כראוי ומחקה את הפרטים.

סמדר אלחנני: רוצים לבדוק אם השלטונות אכן עשו את מה שהם היו צריכים לעשות.

סמדר אלחנני: המשטרה חייבת לבער ולמחוק.

סמדר אלחנני: זאת אומרת, כל מה שאזרח רוצה לדעת זה שבאמת עשו את מה שהיו צריכים לעשות.

סמדר אלחנני: הוא לא מבקש פעולה, הוא לא מבקש עשייה, אלא הוא רק רוצה לראות שאכן מחקו את מה שנדרש למחוק והאם נרשם מה שהיו צריכים לרשום.

סמדר אלחנני: האם על זה צריך לשלם אגרה?

קרן גלאון: הדבר הזה כבר נקבע בחוק.

קרן גלאון: חזקה על הרשות שהמשטרה עושה והנתון נמחק.

יעקב ליצמן: מה סכום ההכנסה שאתם צופים?

קרן גלאון: אנחנו מקווים שהאנשים יסמכו על הרשות ולא יבואו לברר.

קרן גלאון: המטרה שלנו היא שיהיו מעט פניות כי אנחנו בטוחים שבנינו מנגנון שיפעל כפי שצריך לפעול.

יעקב ליצמן: מי בעד אישור תקנות סדר הדין הפלילי (סמכויות אכיפה – חיפוש בגוף ונטילת אמצעי זיהוי) (המאגר ואבטחתו, עיון בו, מחיקה, ביעור והפקה חוזרת), התשס"ו-2006?

יעקב ליצמן: אנחנו מדברים על האגרה בלבד.

יעקב ליצמן: מי בעד?

יעקב ליצמן: מי נגד?

יעקב ליצמן: מי נמנע?

ראובן ריבלין: אני נמנע.

ראובן ריבלין: אני מודיע שרק בגלל כבודו של היושב-ראש לא הצבעתי נגד.

יעקב ליצמן: הרוב בעד.

יעקב ליצמן: אושר.

סמדר אלחנני: יש כאן עוד הערה טכנית שחוזרת על עצמה בכל עניין ועניין.

סמדר אלחנני: יש נוסחה שסוף סוף הצלחתי להסביר אותה לאלה שכותבים את נוסחאות עיגול הסכומים.

סמדר אלחנני: אני מציעה לך לבדוק במשרד התחבורה, כי שם כבר למדו את הנושא.

סמדר אלחנני: לא יכול להיות שכאשר הסכום הוא חצי שקל, העיגול שנעשה הוא כלפי מעלה.

סמדר אלחנני: זה משמעותי במיוחד בסכומים האלה.

סמדר אלחנני: הנוסחה היא שעיגול החצי שקל הוא כלפי המספר הזוגי ולא כלפי מעלה.

סמדר אלחנני: אם את לא מבינה את מה שאני אומרת, תבדקי במשרד התחבורה.

יעקב ליצמן: אנחנו מוציא מכתב ונבקש להסדיר את העניין.

ראובן ריבלין: השאלה היא האם אנחנו מסכימים לאשר או לא מסכימים.

ראובן ריבלין: התירוץ שאומר שזה יפחית את מספר הבקשות, לא מתקבל על דעתנו.

יעקב ליצמן: אתמול בדיון הקודם נשלחתם הביתה מאחר שהתקיים דיון אליו ביקשתי מנציג האוצר להופיע, אבל הוא לא הופיע.

יעקב ליצמן: אני דורש התנצלות מהוועדה.

יעקב ליצמן: אני לא מוכן לעבור על סדר היום.

יעקב ליצמן: הנציג הוזמן יום לפני קיום המטבע ואני לא מוכן למצב שהוא לא יופיע.

ראובן ריבלין: הבקשה אתמול, באמצעותך, הייתה שיבואו לשמוע את מנכ"ל אגודת הסופרים.

יעקב ליצמן: הוא שלח תוכנית הבראה, אבל זה שקיבל את תוכנית ההבראה הודיע לי שהוא מקווה להודיע לוועדה עד יום רביעי, עת הוועדה תקיים ישיבה.

יעקב ליצמן: 2.

יעקב ליצמן: שינויים בתקציב לשנת 2006

יעקב ליצמן: פנייה 26566 – קליטה.

קריאה: יש לי בעיה עם זה.

יעקב ליצמן: גם שי אמר שיש לו בעיה עם זה.

יובל יעקבי: מדובר בחילופי תקציב בין משרד הקליטה לסוכנות היהודית.

יעקב ליצמן: מי בעד פנייה 26566?

יעקב ליצמן: מי נגד?

יעקב ליצמן: מי נמנע?

יעקב ליצמן: אושר.

יעקב ליצמן: פנייה 287 – ביוב.

עדי ויינברג: מדובר בהעברת 15 מיליון שקלים בהוצאה עבור מענקים להקמת מפעלי ביוב, מערכות טיפול ברשויות המקומיות, וזאת בהתאם לתחזית הביצוע.

יעקב ליצמן: אני שומע על ישובים שרוצים להסדיר את הביוב, אבל האוצר אומר לא.

יעקב ליצמן: כשהישוב רוצה לקחת הלוואה, האוצר אומר לא.

שי חרמש: זה המועצה המקומית שלוקחת עבור המושב.

יעקב ליצמן: אז המועצה המקומית אחראית.

ניסן סלומינסקי: מקימים מערכות כאלו, אבל בסוף הכול מתפנה לים ומזהמים אותו.

עדי ויינברג: מדובר בטיפול ביוב, בשפכים, ולהפוך את המים לכאלה שאפשר יהיה להשקות אתם.

יעקב ליצמן: למה אתם מורידים את הסכום בסך 9.5 מיליון שקלים מתקציב קו עימות?

עדי ויינברג: זה בהתאם לביצוע בפועל של הפרויקטים.

יעקב ליצמן: למה אין ביצוע בפועל?

יעקב ליצמן: על זה בוכה הנביא.

שי חרמש: אם לא עושים את ההעברה, הכסף נשאר אצלם.

ראובן ריבלין: קו העימות זועק שחסרים לו כספים.

עדי ויינברג: זה מזומן וזה בהתאם לביצוע.

עדי ויינברג: אם חסר משהו, אולי זו הרשאה להתחייב.

סמדר אלחנני: התקציב הזה מיועד לסיוע מיוחד ליישובי טיפול נקודתי.

סמדר אלחנני: התקציב המקורי שלהם היה 51 מיליון שקלים.

סמדר אלחנני: כמה מתוך ה-51 מיליון שקלים בוצע כך שאתם צריכים את ה-29?

סמדר אלחנני: אנחנו לא מקבלים את התמונה.

יעקב ליצמן: את הביצוע את יכולה לראות במחשב.

סמדר אלחנני: זה שמונה ספרות ואני לא יכולה לראות את זה.

סמדר אלחנני: אני רוצה לראות כמה בוצע בסיוע מיוחד ליישובי טיפול נקודתי, מי זה יישובי טיפול נקודת, מה זה שנת 2001 וכמה מזה בוצע.

יעקב ליצמן: היא יכולה לענות לך אחרי הישיבה.

ראובן ריבלין: אני רוצה להבין.

ראובן ריבלין: הרשות המקומית לוקחת הלוואה, אין ערבות מדינה, אבל אומרת המדינה שאם היא לא תקבל את ההחזר מהרשות המקומית, המדינה תפחית לה מהסכומים המגיעים לה מהממשלה.

ראובן ריבלין: במשך השנים נוצר מצב בו קודם כל אני לוקח, אחרי כן אני שואל אם רוצים שאני אסגור את הטיפול בקשישים או את מפעל ההזנה, וכך אנחנו מגיעים לאותו מקום בו הממשלה לא מקבלת את ההחזר.

ראובן ריבלין: לכן הנושא הזה של ערבות מדינה, אם המדינה לא לוקחת בחשבון שהיא בסופו של דבר משלמת אותו, תוך הסדר עם הרשות המקומית, הוא לא טוב.

שי חרמש: בעבר היו הלוואות המוכרות לצורך מענק.

ראובן ריבלין: היום זה לא קיים.

ראובן ריבלין: היום אין מענקים.

עדי ויינברג: כאן לא מדובר בעבודות חדשות אלא בעבודות שכבר בוצעו וצריך מזומנים כדי לשלם כאשר הרשויות צריכות לשלם לקבלן.

ראובן ריבלין: ייקחו הלוואות, אבל המדינה תבוא בזמן הפירעון ותאמר שהיא מורידה ישר לבנקים.

ראובן ריבלין: אז יאמרו הרשויות שעם כל הכבוד הן לא יכולות לתת לציבור פונקציות שהן חייבות לתת להם.

ניסן סלומינסקי: אל תדאג, שר הפנים יאמר לשר התשתיות שלא מעניין אותו ושבגלל זה הוא לא ישבור את הרשות.

יעקב ליצמן: מי בעד פנייה 287?

יעקב ליצמן: 2.

יעקב ליצמן: מי נגד? 4.

יעקב ליצמן: מי נמנע?

יעקב ליצמן: לא אושר.

יעקב ליצמן: פנייה 292.

עדי ויינברג: מדובר בשלושים מיליוני שקלים בהרשאה להתחייב למפעלים להשבת קולחין.

יעקב ליצמן: מי בעד?

יעקב ליצמן: מי נגד?

יעקב ליצמן: מי נמנע?

יעקב ליצמן: אושר.

יעקב ליצמן: פנייה 300 – תשתיות.

עדי ויינברג: אבטחת השרים.

חיים אורון: בכמה סעיפים יש העברת תקציבים לאבטחת השרים.

עדי ויינברג: אבטחת שר התשתיות.

יעקב ליצמן: למה אתם לא מורידים את זה מתשתיות?

יעקב ליצמן: מדובר בהעברת סכום של 300 אלף שקלים בתקציב של נציבות המים, לאבטחת שר התשתיות.

יעקב ליצמן: אלה שני תקציבים.

יעקב ליצמן: אני אומר שייקחו את ה-300 אלף שקלים ממשרד התשתיות ולא מנציבות המים.

ניסן סלומינסקי: מה קרה בחצי השנה האחרונה?

ניסן סלומינסקי: למה הוא צריך אבטחה מיוחדת?

ניסן סלומינסקי: הוא צריך אבטחה מיוחדת בגלל מה שקרה במפלגת העבודה?

עדי ויינברג: הבקשה היא לא בגלל שקודם לא הייתה אבטחה.

עדי ויינברג: יש תקנה תקציבית של אבטחת השר דרך משרד התשתיות הלאומיות כאשר סך כל העלות היא יותר מ-300 אלפי שקלים.

עדי ויינברג: ההשתתפות של נציבות המים באבטחת השר היא בסכום של 300 אלפי שקלים.

עדי ויינברג: ראובן ריבלין: השרים צריכים לצמצם את הנסיעות שלהם כי הם צריכים להבין שכל פעם שהם נוסעים, צריכים לנסוע אתם אנשים, דבר שעולה כסף רב.

יעקב ליצמן: אנחנו בעד אבטחת שרים.

יעקב ליצמן: מי בעד פנייה 300?

יעקב ליצמן: מי נגד?

יעקב ליצמן: מי נמנע?

יעקב ליצמן: לא אושר.

יעקב ליצמן: פנייה 304 ו-305 – משק המים.

יעקב ליצמן: מי בעד אישור 304 ו-305?

יעקב ליצמן: מי נגד?

יעקב ליצמן: אושר.

יעקב ליצמן: פנייה 307.

יעקב ליצמן: מי בעד?

יעקב ליצמן: מי נגד?

יעקב ליצמן: אושר.

סטס מיסז'ניקוב: משרד התחבורה לא עומד בשום הסכם.

ראובן ריבלין: הכסף שלהם הוא כסף שהבטיחו לו.

ראובן ריבלין: משרד התחבורה אומר שהם שלא יודעים מה לעשות עם הכסף.

ראובן ריבלין: לשר התחבורה התברר שההסכם הקואליציוני מאפשר להם לומר לו היכן לשים את הכסף.

סטס מיסז'ניקוב: נציג מפעל ציבורי מתקשר למנכ"ל משרד התחבורה והוא מתערב במה שקורה אצלו.

יעקב ליצמן: אני לא מציע שנדון בזה.

יעקב ליצמן: פנייה 310.

יעקב ליצמן: מי בעד פנייה 310?

יעקב ליצמן: אושר.

יעקב ליצמן: פנייה 311 ו-312 – תקשורת.

יעקב ליצמן: פנייה 313 ו-314.

יעקב ליצמן: פנייה 315 – נמל יפו.

אורי ישראלי: הלכנו לפעילות השוטפת של נמל יפו ושינוי הסכם אבטחת המקום שהוא שינוי מינורי.

אורי ישראלי: נמל יפו מנוהל על-ידי מינהל מקרקעי ישראל.

יעקב ליצמן: מי בעד 315?

יעקב ליצמן: מי נגד?

יעקב ליצמן: אושר.

יעקב ליצמן: פנייה מספר 316.

אורי ישראלי: הפנייה נועדה לתקצב מספר פרויקטים בהם שיפוץ בית הנשיא.

אורי ישראלי: היו"ר יעקב ליצמן: מה זה הקמת בניין במזרח ירושלים?

אורי ישראלי: בעקבות בג"ץ שהוגש על שירותי ממשלה התקבלה החלטת ממשלה.

אורי ישראלי: זה בניין במזרח העיר, שם ממוקם שירות התעסוקה ומינהל אוכלוסין.

אורי ישראלי: בבג"ץ נטען שלא ניתנו מספיק שירותים לתושבי מזרח ירושלים.

יעקב ליצמן: מי בעד אישור פנייה 316?

יעקב ליצמן: מי נגד?

יעקב ליצמן: אושר.

יעקב ליצמן: פנייה 317 ו-318 – פיתוח.

אורי ישראלי: הפנייה נועדה לתקצב בעיקר הרשאות למינהל התכנון במשרד הפנים, וזאת לשם הארכת הסכמים עם יועצים של המינהל.

אורי ישראלי: בנוסף, הפנייה מתגברת את פעילות הוועדה לתשתיות לאומיות ואת פרויקט המבנה האחיד לתוכניות, פרויקט דרכו מנסים ליצור אחידות בהוראות התוכניות והוא בא לשפר את מאגרי המידע של מינהל התכנון.

יעקב ליצמן: מי בעד 317 ו-318?

יעקב ליצמן: מי נגד?

יעקב ליצמן: אושר.

יעקב ליצמן: פנייה 322 – הסכם העתקה הקהילתית יד חנה.

יעקב ליצמן: אגב, אני מבקש לקיים בשבוע הבא את ישיבת הוועדה באשקלון, אז נוכל גם לערוך סיור במקום.

יעקב ליצמן: ביום שלישי הבא נקיים דיון עם שר התמ"ת בנושא ויסקונסין.

יעקב ליצמן: מי בעד אישור הפנייה?

יעקב ליצמן: מי נגד?

יעקב ליצמן: אושר.

יעקב ליצמן: פנייה מספר 325 – מינהל.

אריאל אבלין: פרויקט ההדמיה הוא פרויקט של סריקת המסמכים במינהל והעברת כל המסמכים לאחסנה חיצונית, כך שלא יצטרכו להיות תלויים בתיקים.

יעקב ליצמן: מהו הפיצוי לעובדים?

אריאל אבלין: בגין הפרויקט הזה ועוד כמה פרויקטים נחתם עתה הסכם קיבוצי עם העובדים.

יעקב ליצמן: מה הם מקבלים?

אריאל אבלין: הם יקבלו מענק חד-פעמי.

יעקב ליצמן: למה?

יעקב ליצמן: אם מכניסים נתונים למחשב, הם צריכים לקבל מענק על זה?

אריאל אבלין: אני מסכים אתך.

ניסן סלומינסקי: באיזה סכום מדובר?

יעקב ליצמן: קיבלנו את הטבלה.

יעקב ליצמן: מי בעד אישור פנייה מספר 325?

יעקב ליצמן: מי נגד?

יעקב ליצמן: אושר.

יעקב ליצמן: פנייה מספר 326.

ניסן סלומינסקי: מה מטרת קרן העסקים?

ניסן סלומינסקי: כבר יצאנו מעזה.

אריאל אבלין: בגלל שיצאנו מעזה, צריכים לקלוט את העובדים במשרדי הממשלה, ובמסגרת זו קולטים עובד במינהל מקרקעי ישראל.

יעקב ליצמן: אני בעד אישור הפנייה, אבל אני רוצה להבין.

יעקב ליצמן: יש סכום מסוים שעומד עבור עובדים ממשלתיים, ואם זה כך, לשם מה צריך אישור?

ניסן סלומינסקי: העובד עולה מיליון שקלים?

יעקב ליצמן: מי בעד אישור פנייה 326?

יעקב ליצמן: מי נגד?

יעקב ליצמן: אושר.

יעקב ליצמן: סעיף 327 – שער המטבעות – משרד החוץ.

ראובן ריבלין: אנחנו לא משתתפים בכנס בינלאומי בו משתתפים אנשי החמאס אלא מחרימים אותו.

ראובן ריבלין: לכן אני חושב שלא צריך לאשר להם כי הם חוסכים כסף רב.

סמדר אלחנני: שער המטבע העיקרי אתו הם עובדים הוא הדולר והוא ירד.

אריאל אבלין: למשרד החוץ יש קרוב למאה נציגויות הפרוסות ברחבי העולם.

אריאל אבלין: הנציגויות צריכות לפעול בשווקים המקומיים, שם היה שינוי השער מול הדולר, ואני מדבר על המטבע המקומי.

אריאל אבלין: מדובר על אינפלציות שקיימות במדינות האלה.

אריאל אבלין: בכל שנה משרד החוץ מביא לנו טבלה משוכללת של שינויי המטבע המקומיים מול הדולר.

יעקב ליצמן: מי בעד אישור פנייה 327?

יעקב ליצמן: מי נגד?

יעקב ליצמן: אושר.

יעקב ליצמן: פנייה 329 – משרד ראש-הממשלה.

מאיר בינג: כאשר התקציב עבר בתחילת השנה, ביצענו את ההפחתה בכמה נקודות ועכשיו מחזירים את זה לנקודות ספציפיות.

סטס מיסז'ניקוב: למה מפחיתים כמעט מיליון שקלים מהרשות למלחמה בסמים?

סטס מיסז'ניקוב: הם יותר מדי עשירים?

מאיר בינג: במרץ היה קיצוץ של חמישה אחוזים.

יעקב ליצמן: יש תוכנית לפיתוח יישובי המגזר הערבי ושם מורידים 8.8 מיליוני שקלים.

יעקב ליצמן: מצד שני, יש לכם רזרבה מיותרת.

יעקב ליצמן: מי בעד אישור פנייה 329?

יעקב ליצמן: מי נגד?

יעקב ליצמן: לא אושר.

יעקב ליצמן: פנייה מספר 383.

משה בר סימן טוב: הפנייה הזו כוללת מספר נושאים מרכזיים.

משה בר סימן טוב: בעקבות פסיקת בג"ץ, אנחנו מתגברים את התקציב לתשלום תגמולים.

יעקב ליצמן: מדובר בתגבור התקציבים לתשלום תגמולים לנכי הנאצים.

יעקב ליצמן: מי בעד?

יעקב ליצמן: מי נגד?

יעקב ליצמן: אושר.

יעקב ליצמן: פנייה מספר 386 – שינויים פנימיים במשרד הרווחה.

משה בר סימן טוב: בעקבות פסיקת בג"ץ, מדובר בקליטת עובדים שמשרד הרווחה חייב לקלוט במעונות למפגרים.

יעקב ליצמן: מי בעד?

יעקב ליצמן: מי נגד?

יעקב ליצמן: אושר.

יעקב ליצמן: תודה רבה.

יעקב ליצמן: הישיבה נעולה.